*Finy Petra*

**A vízi kutya**

Történt egyszer, hogy az emberek királynője és a vízi lények királynőie egyformán szomorkodott.

Mindkettejüknek meghalt az apja, és lélekben még őket búcsúztatták. Az emberek királynője bánatában mindennap kihajtatott hintajával a tóhoz. Letérdelt a partra, és a víznek zokogta el bánatát. A király ilyenkor utánalopózott, és szomorúan figyelte őt egy bokor rejtekéből.

A vizek királynője mindennap felúszott a szárazföldhöz. Letérdelt a partra, és a földnek zokogta el bánatát. A vízi király ilyenkor utánalopózott, és búsan figyelte egy hínárcsokor rejtekéből.

Egy nap a pásztor fia levitte a tóhoz az állatait. Elkísérte a kutyája is és annak aprócska kölyke. A kölyökkutya vidáman bukdácsolt a fűben, hempergőzött,

mókázott, éppen úgy, mint egy kisgyerek,

Az emberek királynője szokásához híven a tóparton szomorkodott. Ám amikor meglátta a kutyust, elálltak a könnyei. Odament hozzá, játszani kezdett vele, majd nagyokat kacagva szaladgálni kezdett a kölyökkel.

A pásztorfiúnak jó szeme volt a lélek dolgaihoz, ezért a királynőnek ajándékozta a kutyát.

Látta ezt a vízi király. Azt gondolta, egy vízi kutyától iobb kedvre derülne az ő asszonya is.

A varázslója először csak hümmögött, hogy még ilyen buta kérést, hiszen a kutyák a szárazföldön élnek. De végül hajlott a szóra. Végighúzta a vízben varázsbotját, s az egyik vízbuborékból egy pajkos lény úszott ki. A pofája olyan volt, mint egy kutyának, de halakra vadászott, és szeretett a víz alatt lenni. A varázsló vidrának nevezte el.

Amint meglátta a vizek királynője, elapadtak a könnyei. A vidra játékos volt és szeretni való, épp, mint egy kölyökkutya.